**Tiszavasvári Város Önkormányzata**

**Képviselő-testületÉNEK**

**31/2017.(II.15.) Kt. számú**

**határozata**

**A Tiszavasvári, Kossuth u. 12. I/1. sz. alatti önkormányzati lektori lakás bérleti szerződésének módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a Tiszavasvári**, Kossuth u. 12. I/1.** sz. alatti városi közérdekből bérbe adható önkormányzati bérlakásra kötött lakásbérleti szerződést visszamenőlegesen, 2017. január 01. napjától módosítjaa határozat 1. számú mellékletében található Lakásbérleti szerződést módosító megállapodásban foglaltak szerint.

A bérlakás bérlője 2017. január 01-től a Nyíregyházi Tankerületi Központ.

Felkéri a polgármestert, hogy a lakásbérleti szerződést módosító megállapodást a Nyíregyházi Tankerületi Központ igazgatójával kösse meg.

Határidő: azonnal Felelős: dr. Fülöp Erik polgármester

 **dr. Fülöp Erik Badics Ildikó**

 **polgármester jegyző**

# 31/2017.(II.15.) Kt. sz. határozat melléklete

# **Lakásbérleti szerződést módosító megállapodás**

amely létrejött egyrészről

**Tiszavasvári Város Önkormányzata,** mint Bérbeadó (továbbiakban: Bérbeadó)

székhelye: 4440 Tiszavasvári, Városháza tér 4.

képviseli: Dr. Fülöp Erik polgármester

adóigazgatási szám: 15732648-2-15

KSH statisztikai számjel: 15732648-8411-321-15

másrészről a

**Nyíregyházi Tankerületi Központ,** mint Bérlő (továbbiakban: Bérlő)

székhelye: 4400 Nyíregyháza, Sóstói u. 31/B.

képviseli: Gaszperné Román Margit Tankerületi Központ igazgató

adóigazgatási szám: 15835334-2-15

KSH statisztikai számjel: 15835334-8412-321-15

Előirányzat-felhasználási

keretszámla száma: 10044001-00336853-0000000000

ÁHT azonosító: 361695

között a **Tiszavasvári, Kossuth u. 12. I/1.** szám alatti önkormányzati bérlakásra 2016.08.02-tól kötött bérleti szerződés módosítására az alábbi feltételekkel:

1. A Bérlő személye 2017. január 01. napjától a Nyíregyházi Tankerületi Központ.

A Tiszavasvári, Kossuth u. 12. I/1. sz. alatti önkormányzati bérlakás bérletére 2016. augusztus 02. napjától a Bérbeadó a KLIK Tiszavasvári Tankerületével kötött bérleti szerződést. 2017. január 01. napjától a Tiszavasvári Tankerület a Klebelsberg Intézményfenntartó Központból kivált és a Nyíregyházi Tankerületi Központba olvadt be.

2. Az eredeti szerződés 6./ pontja az alábbiak szerint módosul:

„Bérlő a lakás használatáért

* 12.636 Ft (36 m2 x 351 Ft/hó) lakbért,
* 2.574 Ft víz- és csatornahasználati díjat (1 főre)
* 250 Ft karbantartási díjat
* 250 Ft lépcsőház világítás díjat,

## 2017. január 01-től – a lakás lakbéreként és a Lakásszövetkezet által nyújtott külön szolgáltatásokért – összesen 15.710 Ft-ot köteles egyösszegben előre minden hó 10. napjáig megfizetni a Városi Kincstár Tiszavasvári 11744144-15445964-02130000 számú számlájára.

Amennyiben fizetési kötelezettségének nem tesz eleget, a késedelem napjától számítva a mindenkori Ptk. szerinti kamatot is köteles a bérbeadó részére megfizetni.

A lakbért a lakásrendelet alapján a Képviselő-testület évente felülvizsgálja, és azt megemelheti”

3. Az eredeti szerződés egyéb feltételei változatlanok maradnak.

Tiszavasvári, 2017….

 **Tiszavasvári Város Önkormányzata Nyíregyházi Tankerületi Központ**

 bérbeadó bérlő

 **képv.: Dr. Fülöp Erik képv.: Gaszperné Román Margit**

 **polgármester tankerületi igazgató**